Nesecret

 Nr.6367/12.05.2016

Către**: Ministerul Afacerilor Interne**

 **Institutia Prefectului – Judetul Vrancea**

Ref: Sedinta Colegiului Prefectural Vrancea din luna mai 2016

 Stimate Domnule Prefect,

Urmare adresei dumneavoastra nr. 6206/03.05.2016 prin care solicitati institutiei Casa Judeteana de Pensii Vrancea, intocmirea materialului cu tema “*Evolutia numarului de pensionari/asigurati la nivelul Judetului Vrancea in perioada 2013-2016*” si a dificultatilor intampinate in activitatea desfasurata precum si propunerile de masuri pentru imbunatatirea acesteia, va prezentam situatia sistemului public de pensii la nivelul judetului Vrancea:

1. *Organizarea institutionala;*
2. *Analiza SWOT a sistemului public de pensii,*

*Propuneri de masuri pentru imbunatatirea sistemului public de pensii;*

1. *Evolutia numarului de pensionari/asigurati la nivelul Judetului Vrancea in perioada 2013-2016,*

*Analiza comparativa;*

1. *Obiectivele generale si specific urmarite de catre Casa Judeteana de Pensii Vrancea in vederea realizării obiectivelor şi acţiunilor cuprinse în Programul de guvernare*

Adrian Juravle

DIRECTOR EXECUTIV

**“*Evolutia numarului de pensionari/asigurati la nivelul Judetului Vrancea in perioada 2013-2016*”**

1. *Organizarea institutionala*

Sistemul public de pensii se organizează şi funcţionează având ca principii de bază:

a) principiul unicităţii, potrivit căruia statul organizează şi garantează sistemul public de pensii bazat pe aceleaşi norme de drept, pentru toţi participanţii la sistem;

b) principiul obligativităţii, potrivit căruia persoanele fizice şi juridice au, conform legii, obligaţia de a participa la sistemul public de pensii, drepturile de asigurări sociale exercitându-se corelativ cu îndeplinirea obligaţiilor;

c) principiul contributivităţii, conform căruia fondurile de asigurări sociale se constituie pe baza contribuţiilor datorate de persoanele fizice şi juridice participante la sistemul public de pensii, drepturile de asigurări sociale cuvenindu-se în temeiul contribuţiilor de asigurări sociale plătite;

d) principiul egalităţii, prin care se asigură tuturor participanţilor la sistemul public de pensii, contribuabili şi beneficiari, un tratament nediscriminatoriu, între persoane aflate în aceeaşi situaţie juridică, în ceea ce priveşte drepturile şi obligaţiile prevăzute de lege;

e) principiul repartiţiei, pe baza căruia fondurile de asigurări sociale se redistribuie pentru plata obligaţiilor ce revin sistemului public de pensii, conform legii;

f) principiul solidarităţii sociale, conform căruia participanţii la sistemul public de pensii îşi asumă reciproc obligaţii şi beneficiază de drepturi pentru prevenirea, limitarea sau înlăturarea riscurilor asigurate prevăzute de lege;

g) principiul autonomiei, bazat pe administrarea de sine stătătoare a sistemului public de pensii, conform legii;

h) principiul imprescriptibilităţii, potrivit căruia dreptul la pensie nu se prescrie;

i) principiul incesibilităţii, potrivit căruia dreptul la pensie nu poate fi cedat, total sau parţial.

Activitatea sistemului public de pensii se desfăşoară în baza următoarelor coordonate:

* Organizarea şi garantarea, de către stat, a dreptului de asigurări sociale;
* Administrarea de sine stătătoare a sistemului public de pensii;
* Asumarea reciprocă a drepturilor şi obligaţiilor, de către participanţii la sistem;
* Redistribuirea –de la centru- a veniturilor încasate şi a sumelor alocate de la bugetul de stat, în situaţii motivate, pentru acoperirea deficitului BASS, în vederea asigurării plăţii pensiilor pentru toţi beneficiarii sistemului.

Gestionarea sistemului public de pensii se desfăşoară sub controlul şi responsabilitatea guvernului. Exercitarea activităţii sub control guvernamental garantează egalitatea de drepturi a tuturor paticipanţilor, indiferent de nivelul de dezvoltare economico-socială a unitatii administrativ-teritoriale.

Administrarea sistemului public de pensii este realizată de Casa Naţională de Pensii Publice, instituţie publică de nivel naţional, care îndrumă şi coordonează aplicarea unitară a legii prin intermediul caselor judeţene de pensii, care gestionează relaţia directă cu beneficiarii.

Casa Judeteana de Pensii Vrancea este organizată si funcţionează în subordinea Casei

Naţionale de Pensii Publice fiind investită cu personalitate juridică în baza prevederilor Legii nr.263/2010 şi a prevederilor Hotararii Guvernului nr.118/2012 privind aprobarea Statutului CNPP.

Casa Judeţeană de Pensii Vrancea asigură în teritoriu aplicarea unitară a legislaţiei din domeniul asigurărilor sociale de stat precum şi din domeniul asigurărilor pentru accidente de muncă si boli profesionale.

1. *Analiza SWOT a sistemului public de pensii*

In continuare pentru a identifica dificultăţile reale cu care se confruntă sistemul public de pensii, dar si pentru a formula soluţii la problemele lui stringente - soluţii care să permită activitatea de mai departe a acestuia - a fost realizată o analiză SWOT, care scoate în evidenţă vulnerabilităţile si punctele tari ale actualului sistem public de pensii si care oferă soluţii pentru a-l face mai performant atat la nivel national cat si la nivel judetean.

Puncte forte:

* Sistemul abordează o problemă socială de interes general;
* Nivelul înalt de cunoastere în rândul populaţiei în ceea ce priveste drepturile sociale, inclusiv dreptul la pensie;
* Sistemul asigură acces egal în ceea ce priveste dreptul la pensie;
* Există un salariu minim garantat care asigură supravieţuirea.
* Existenta mecanismelor eficiente privind securitatea socială a lucrătorilor migranţi
* Asigurarea transferului contribuţiilor efectuate în fondurile sociale între state (în baza acordurilor interstatale);

Puncte slabe :

* Deficienţă în proiectarea si administrarea sistemului public de pensii;
* Dificultăţi în a acoperi volumul cheltuielilor bugetului de pensii actual si al eventualelor indexări;
* Sistemul de pensii este inechitabil în ceea ce priveste veniturile populaţiei pensionate si, în acelasi timp, creează mari discrepanţe între veniturile si consumul populaţiei pensionate;
* Reintroducerea „pensiilor privilegiate” sau „de serviciu” creează presiuni asupra fondului public de pensii si formează discrepanţe în venituri în rândul pensionarilor;
* Indexarea anuală a pensiilor în mărime procentuală, asa cum se face conform cadrului legal, sporeste discrepanţa dintre pensiile mari si cele mici. Bogaţii devin mai bogaţi, iar săracii - mai săraci;
* Formarea si menţinerea cronică a deficitului BASS;
* Plata pensiilor actuale are loc în urma procedurii de redistribuire a veniturilor curente colectate la Bugetul Asigurărilor Sociale de Stat;
* Divergenţe de calculare a veniturilor de pensii pentru diferite categorii de persoane;
* Evoluţiile de reglementare si de supraveghere a fondului social de pensii nu sprijină tendinţa spre o gestionare mai riguroasă a riscurilor actualului sistem de pensii;
* Lipsa de transparenţă la fondul social de pensii;
* Contributiile sociale sunt direcţionate aproape integral la plata pensiilor. Acesti bani se îndreaptă exclusiv către bugetul de pensii, iar daca nu se colectează suficient, statul e acela care completează deficitul bugetului public de pensii.

Oportunitati:

* Existenţa strategiilor de durată ce ţin de optimizarea funcţionării pieţii muncii interne;

Amenintari:

* Fluctuaţiile macroeconomice;
* Reducerea populaţiei si îmbătrânirea demografică;
* Menţinerea pe viitor a intensităţii proceselor de îmbătrânire demografică, fapt ce va conduce la cresterea ratei de dependenţă a persoanelor în vârstă raportat la persoanele active;
* Rata înaltă de sărăcie a persoanelor vârstnice;
* Menţinerea dificultăţilor de angajare pe piaţa internă a muncii si a cotei înalte de activitate informală;
* Procesele intense si de durată a emigrării populaţiei economic active si reducerea numărului contribuabililor la BASS;
* Menţinerea abordării asimetrice din perspectiva de gen a condiţiilor de bază privind dreptul la pensie - vârsta de pensionare si perioada de cotizări obligatorii la BASS;
* Populatia activa este intr-un procent ridicat necalificata aceasta conducand la productivitate redusa, salarii mici, implicit contributii sociale mici;

De asemenea, de-a lungul timpului s-au identificat 4 deziderate avand ca scop asigurarea veniturilor necesare oricărei persoane pentru ca aceasta să se bucure de un trai decent după retragerea din activitate, după cum urmează:

* Asigurarea sustenabilităţii financiare a sistemului de pensii;
* Împărţirea echilibrată a poverii îmbătrânirii populaţiei între persoanele active care contribuie la bugetul sistemului public de pensii si persoanele care beneficiază de pensii;
* Respectarea principiului „pensii egale pentru contribuţii egale”. Aici trebuie subliniat faptul că trebuie să existe solidaritate socială faţă de persoanele care, din motive obiective (de ex., somaj, îngrijirea copiilor, satisfacerea serviciului militar, perioadele de retragere din activitate din cauza unor boli profesionale), nu au putut contribui la sistemul de pensii.
* Asigurarea transparenţei în procesul de refacere a sistemului de pensii. Susţinerea reformei sistemului public de pensii de către populaţie se realizeaza prin implicarea tuturor componentelor vieţii sociale si politice: partide, sindicate, ONG-uri, personalităţi din lumea academică etc.

Pornind de la aceste patru deziderate, reechilibrarea sistemului public de pensii trebuie să ia în considerare previziunile privind speranţa de viaţă si cresterea demografica a populatiei. În funcţie de acest lucru, se poate stabili evoluţia ratei de dependenţă a populaţiei în vârstă, raportat la populaţia activă. De asemenea, reforma sistemului public de pensii trebuie să se realizeze în funcţie de datele disponibile cu privire la evoluţia salariului mediu brut sau net pe ţară, respectiv evoluţia salariilor lucrătorilor în cariera profesională.

*Masuri pentru imbunatatirea sistemului public de pensii*

Următoarele măsuri stringente trebuie întreprinse în sensul ameliorării situaţiei sistemului actual public de pensii, cât si a întregului sistem de securitate social :

* Simplificarea legislaţiei referitoare la pensiile publice;
* Eliminarea legilor speciale de pensionare în favoarea anumitor categorii;
* Îmbunătăţirea sustenabilităţii financiare a sistemului de pensii - prin introducerea unor reguli mai stricte privind accesul la pensia anticipată si la pensia de invaliditate, si prin monitorizarea implementării acestor reguli de către Inspecţia Socială;
* Descurajarea pensionărilor anticipate partiala si permiterea lor doar în cazuri excepţionale determinate prin lege;
* Majorarea vârstei de pensionare pentru cadrele militare în activitate, pentru reprezentanţii ordinii publice, ai apărării naţionale si pentru funcţionarii publici cu statut special;
* Pentru a majora vârsta reală de pensionare trebuie demotivată pensionarea anticipată partiala. Astfel, cu cât persoanele angajate pe piaţa muncii vor fi mai motivate să-si continue activitatea - prin obţinerea unei pensii mai mari - si să nu se pensioneze anticipat din cauza diminuării pensiei, cu atât aceste persoane se vor retrage din activitate mai târziu.
* Elaborarea unei formule de calcul cât mai simple a cuantumului pensiei. Cu cât va fi mai complexă această formulă, cu atât va fi mai greu pentru nespecialisti - adică, majoritatea persoanelor care contribuie la sistemul de pensii - să estimeze mărimea pensiei în funcţie de contribuţii. Simplitatea formulei de calcul a pensiei este o dovadă că se respectă principiul transparenţei si al unei bune informări a lucrătorilor cu privire la drepturile lor.
* Construirea unui sistem unic de pensii, care să se bazeze pe o formulă unică de calcul a pensiei, indiferent de categoria socio-profesională. Altminteri, la aceleasi contribuţii, vor exista persoane din ramuri economice diferite, care primesc beneficii diferite. Prin urmare, vor continua să existe grupuri privilegiate, care primesc pensii mai mari datorită faptului ca alte grupuri de persoane primesc pensii mai mici sau pentru că primele beneficiază mai mult de contribuţiile statului la bugetul de pensii - adică, de contribuţiile tuturor cetăţenilor. Asadar, trebuie să fie construit un sistem public de pensii care să respecte principiul „pensii egale pentru contribuţii egale”, dar în condiţiile solidarităţii sociale.

*Propuneri pentru imbunatatirea sistemului public de pensii*

* Premierea muncii, prin acordarea de bonificatii pecuniare celor care au satisfacut stagiul complet de cotizare in detrimentrul pensionarii anticipate, anticipate partiala, asistatilor sociali sau altor beneficiari de pensii speciale.
1. ***Evolutia numarului de pensionari/asigurati la nivelul Judetului Vrancea in perioada 2013- aprilie 2016***

**Evolutia numărului de pensionari la nivelul Judetului Vrancea în perioada 2013- aprilie 2016**

Pe categorii de beneficiari, asa cum au fost deschise initial drepturile de pensii, respectiv persoane care si-au desfasurat activitatea in sectorul de stat si cele care si-au desfasurat activitatea in agricultura (fostele CAP-uri), **evolutia dosarelor in plata** in perioada analizata este urmatoarea:

|  |  |  |  |  |
| --- | --- | --- | --- | --- |
|  | **2013** | **2014** | **2015** | **2016** |
| **Total Stat** | **74,098** | **74,284** | **74,394** | **74,593** |
| LV | 47,790 | 48,634 | 49,327 | 49,983 |
| PAP | 1,413 | 1,308 | 1,252 | 1,180 |
| PA | 238 | 321 | 339 | 308 |
| INV | 9,088 | 8,792 | 8,689 | 8,556 |
| Urmaşi | 9,991 | 9,894 | 9,744 | 9,649 |
| Lg. speciale | 5,578 | 5,335 | 5,043 | 4,917 |
| **Total CAP** | **14,522** | **13,254** | **12,034** | **11,503** |
| LV CAP | 12,899 | 11,794 | 10,756 | 10,290 |
| INV CAP | 42 | 39 | 27 | 25 |
| Urmaşi CAP | 1,581 | 1,421 | 1,251 | 1,188 |
| **Total veterani** | **3,978** | **3,463** | **2,948** | **2,714** |
| **TOTAL** | **92,598** | **91,001** | **89,376** | **88,810** |

Se remarca **o scadere** mai evidenta si constanta a numarului de **pensionari agricultori** aflati in plata, din urmatoarele considerente:

* Deschiderea noilor drepturilor pentru persoanele care au indeplinit conditiile pentru limita de varsta dupa 2001 nu se mai face diferentiat pe cele doua categorii (stat si CAP) avand in vedere legislatia in domeniu care instituie institutia „***sistemului unitar public de pensii***” (in speta, Legea nr. 19/2000 privind sistemul public de pensii, actualmente abrogata prin Legea nr. 263/2010 privind sistemul unitar public de pensii);
* Prin deschiderea drepturilor proprii pentru limita de varsta, unele persoane beneficiare si de pensii de urmas in unul din cele doua sisteme (stat / CAP) au fost obligate prin lege sa opteze pentru categoria de pensie cea mai avantajoasa;
* Cresterea mortalitatii in randul acestei categorii de beneficiari avand in vedere varsta inaintata a acestora;

In ceea ce priveste categoria **pensionarilor de stat** numarul acestora este relativ constant, cu o usoara crestere in cursul anului 2016, cauza fiind, cel mai probabil, indeplinirea conditiilor minime obligatorii prevazute de lege pentru pensionare.

De asemenea, si in categoria persoanelor beneficiare de drepturile prevazute de Legea nr. 44/1994 privind **veterani de razboi** si vaduvele veteranilor de razboi se observa o scadere masiva a numarului acestora datorata cresterii mortalitatii in randul acestora, in plata ramanand in majoritatea cazurilor veduvele acestora:

Din analiza – pe ansamblu - comparativa a tipului de prestatie solicitat la deschiderea drepturilor de pensii, cu acelasi an de referinta (2013), rezulta o constanta cu variatii minime de crestere pentru cele de limita de varsta si pentru urmasi, aceasta datorandu-se, in opinia noastra, imbatranirii populatiei active precum si deteriorarea starii de sanatate a acesteia si implicit, cresterea mortalitatii.

Putem remarca insa o scadere destul de semnificativa fata de anul de referinta 2013 atat a numarului de beneficiari pentru pensie anticipata partiala (**1.180** cazuri in anul 2016 fata de **1.413** in anul 2013), scadere datorata procentului mare de penalizare, respectiv 0,75 % pentru fiecare luna de anticipare, cat si a celor pentru invaliditate (**8.556** cazuri la 2016 fata de **9.088** cazuri la 2013) datorata rigurozitatii criteriilor de incadrare precum si atentiei deosebite acordata de comisiile de expertiza medicala la aprecierea gradului de invaliditate.

 In ceea ce priveşte pensia anticipată, putem concluziona ca aceată categorie de pensie este mai rar întâlnită, având în vedere ca beneficiarii acesteia trebuie să facă dovada realizarii unui stagiu de cotizare mai mare cu 8 ani decât stagiul complet de cotizare prevăzut în Anexa nr.5 la Legea nr.263/2010.

 Si numarul beneficiarilor de drepturi deschise in baza unor legi speciale (*Legea nr. 341/2004 – revolutionari, DL nr. 118/1990 – detinuti politici, Legea nr. 189/2000 – persoane persecutate etnic, Legea nr. 309/2002 – detasamente de munca, Legea nr. 8/2006 – membrii ai uniunilor de creatori si Lg 578/2004 –ajutor lunar sot supravietuitor*) sunt, de asemenea, intr-o involutie:

Pentru o imagine mai clara privind numarul de beneficiari pe tipuri de prestatii acordate din sistemul unitar public de pensii, aflate in plata in perioada analizata, prezentam diagrama acestora, pe categorii (stat si agricultori) de beneficiari, dupa cum urmeaza:

**Pensionari de stat**

**Pensionari agricultori**

|  |
| --- |
| **EVOLUŢIA VALORII SALARIULUI MEDIU BRUT, A PUNCTULUI DE PENSIE SI AJUTORULUI DE DECES IN PERIOADA 2013-2016** |
|  |  | **VALOARE PUNCT/SMB** | **Raport fata de 01.04.2001** | **Raport Valoare punct / SMB** | **% maj val.punct fata de valoarea anterioara** | **Nr Hotarare** |
| **2013** | **SMB/bugetat** | **2,223** |  |  |   |   |
| **Jan-13** | **762.1** | 477.14 | 34.28% | 4.00% | **Legea nr.6/2013 -** Legea B. A. S. S. pe anul 2013 si **OUG nr.1 din 22.01.2013** |
| **2014** | **SMB/bugetat** | **2,298** |  |  |   |   |
| **Jan-14** | **790.7** | 495.04 | 34.41% | 103.75% | **Legea nr.340 /2013 -** Legea B. A. S. S. pe anul 2014  |
| **2015** | **SMB/bugetat** | **2,415** |  |  |   |   |
| **Jan-15** | **830.2** | 519.77 | 34.38% | 105.00% | **Legea nr.187 /2014 -** Legea B. A. S. S. pe anul 2015  |
| **2016** | **SMB/bugetat** | **2,681** |  |  |   |   |
| **Jan-16** | **871.7** | 545.76 | 32.51% | 105.00% | **Legea nr.340 /2015 -** Legea B. A. S. S. pe anul 2016 |
| **2013** | **AJUTOR DECES 2013:**  | **LEGEA nr.6/2013** | **Mentiune** cuantumurile aj deces se aplica cu data de 25.02.2013 data intrarii in vigoare a legii nr.6/2013 |
|   |  **- 2.223 lei (Asiguratul sau pensionarul )** |
|   |  **- 1.112 lei (Unui membru de familie al asiguratului sau pensionarului**  |
| **2014** | **AJUTOR DECES 2014:**  | **LEGEA nr. 340 /2013** | Legea nr. 340 /2013 - Legea Bugetului Asigurarilor Sociale de Stat pe anul 2014 - art. 17 |
|   |  **- 2.298 lei (Asiguratul sau pensionarul )** |
|   |  **- 1.149 lei (Unui membru de familie al asiguratului sau pensionarului**  |
| **2015** | **AJUTOR DECES 2015:**  | **LEGEA nr. 187/2014** | Legea nr. 187 /2014 - Legea Bugetului Asigurarilor Sociale de Stat pe anul 2015 - art. 17 |
|   |  **- 2.415 lei (Asiguratul sau pensionarul )** |
|   |  **- 1.208 lei (Unui membru de familie al asiguratului sau pensionarului )** |
| **2016** | **AJUTOR DECES 2016:**  | **LEGEA nr. 340/2015** | Legea nr. 340 /2015 - Legea Bugetului Asigurarilor Sociale de Stat pe anul 2016 - art. 16 |
|   |  **- 2.681 lei (Asiguratul sau pensionarul )** |
|   |  **- 1.341 lei (Unui membru de familie al asiguratului sau pensionarului )** |

|  |  |  |  |  |
| --- | --- | --- | --- | --- |
|   | **2013** | **2014** | **2015** | **2016** |
| NUMAR BENEFICIARI **\*** | 79,453 | 79,057 | 78,488 | 78,430 |
| VENITURI MEDII/BENEFICIAR **\*\*** | 678 | 705 | 752 | 786 |
|  |  |  |  |  |
| *\* Numar persoane beneficiare de drepturi, cu exceptia beneficiarilor de indemnizatii IOVR* |
| *\*\* Cuprinde cumulat toate categoriile de drepturi de care beneficiara persoana (stat, CAP, veteran, alte legi speciale), inclusiv indemnizatia sociala cf. OUG 6/2009 (dupa caz)* |
|  |  |  |  |  |
| PENSIA MEDIE **\*** | **2013** | **2014** | **2015** | **2016** |
| STAT | 677 | 704 | 737 | 773 |
| AGRICULTORI | 327 | 341 | 360 | 378 |
|  |  |  |  |  |
| *\* Nu cuprinde indemnizatia sociala prevazuta de OUG 6/2009 si pensiile de serviciu* |

**Evolutia numărului de asigurati la nivelul Judetului Vrancea în perioada 2013- aprilie 2016**

Situatia comparativă între anii 2013-aprilie2016 a principalilor indicatori cuantificabili

ai activitătii de evidentă a asiguratilor sistemului public de pensie la nivelul judetului Vrancea :

|  |  |  |
| --- | --- | --- |
| ANUL | **Nr. total asigurati ai sistemului public de pensie** | Din care: |
| Asigurati pe bază de contract de asigurare | Asigurati pe bază de declaratie de asigurare(D600) | Salariati/Asigurati care figurează în declaratia(D112) |
|  2013 | 59408 | 1173 | 742 | 57493 |
|  2014 | 59495 | 1093 | 720 | 57682 |
|  2015 | 61839 | 1207 | 708 | 59924 |
|  2016 | 62707 | 1355 | 791 | 60561 |

Reprezentarea grafică a evolutiei numărului total al asiguratilor sistemului public de pensie la nivelul judetului Vrancea în perioada ianuarie 2013- aprilie 2016.

Analizând în detaliu fiecare categorie de asigurati/ contribuabili ai sistemului public de pensie la nivelul judetului Vrancea se pot evidentia următoarele date:

1. Asigurații pe baza unui contract de asigurare social încheiat cu Casa Județeană de Pensie Vrancea prevăzuți la art. 6 alin(2) din Legea 263/2010 privind sistemul public de pensie.

|  |  |  |  |
| --- | --- | --- | --- |
| ANUL | Nr.contracte noi de asigurare | Valoarea venitulu imediu asigurat | Numărul contractelor active /an |
|  2013 | 257 | 810 | 1173 |
|  2014 | 330 | 833 | 1093 |
|  2015 | 395 | 869 | 1207 |
| 2016 | 212 | 975 | 1355 |

|  |
| --- |
|  |

În sistemul public de pensii se pot asigura pe bază de contract de asigurare socială avocaţii, personalul clerical şi cel asimilat din cadrul cultelor recunoscute prin lege, neintegrate în sistemul public, precum şi orice persoană care doreşte să se asigure, respectiv să-şi completeze venitul asigurat.

In anul current, la numarul de contracte noi incheiate incepand cu cu 01.01.2016 pana la 30.04.2016 comparativ cu ceilalti ani in aceeasi perioada a anului se poate observa o crestere de 158%

1. Asiguratii pe baza unei declaratii de asigurare (Formularul 600) depuse la ANAF pentru categoria persoanelor asigurate obligatoriu în sistemul public de pensie, din judetul Vrancea:

|  |  |  |
| --- | --- | --- |
| ANUL | Număr declaratii active /an | Valoarea venitului mediu asigurat |
| 2013 | 742 | 921 |
| 2014 | 720 | 985 |
| 2015 | 708 | 993 |
| 2016 | 791 | 987 |

1. Asiguratii care au calitatea de salariati/contribuabili cu venituri asimilabile salariului care sunt declarati de catre angajatori la nivelul judetul Vrancea

|  |  |  |
| --- | --- | --- |
| ANUL | Număr salariati /an | Nr. mediu angajatori /an |
| 2013 | 57493 | 5269 |
| 2014 | 57682 | 5320 |
| 2015 | 59924 | 5599 |
| 2016 | 60561 | 5661 |

Analizând din punct de vedere al dinamicii în timp ***a numărului total de asigurati ai sistemului public de pensii*** la nivelul judetului Vrancea în perioada ianuarie 2013-aprilie 2016 se observă un trend constant usor crescător, atât global cât si în detaliu pe fiecare categorie de asigurati. Această tendintă de crestere usoară este obtinută pe fondul unor factori obiectivi pozitivi care au intervenit în ultimii ani cum ar fi:

* reducerea cotei de contributie la sistemul public de pensie în octombrie 2014 de la 31,3 % la 26,3% si oportunitea ce se oferă celor care doresc să-si completeze vechimea pâna la atingerea stagiului minim de cotizare necesar pensionării prin asigurarea riscului bătrânetii si a înbolnăvirii, în baza unui contract de asigurare la sistemul public de pensie în contrabalantă cu efectele unor factori negativi de influentă si anume specificul socio-demografic si economic al judetului Vrancea;
* lipsa activităților industriale de anvergură, predominând micii comercianti si micii producători.

*Analiza comparativa*

Desi se poate observa ca la nivelul judetului Vrancea numarul de contribuabili a crescut (de la 59.408 in anul 2013, la 62.707 in anul 2016 insemnand un procent de 5,6%), comparativ cu numarul pensionarilor care a scazut (de la 92.598 in 2013, la 88.810 in 2016 insemnand un procent de 4.1%), aceasta nu influenteaza semnificativ diminuarea deficitului la nivelul BASS.

1. *Obiectivele principale si specific urmarite de catre Casa Judeteana de Pensii Vrancea in vederea realizarii obiectivelor si actiunilor cuprinse in Programul de guvernare*

Obiectivele principale ale Casei Judeţene de Pensii Vrancea:

* îmbunătățirea performanțelor activității Casei Județene de Pensii Vrancea;
* cresterea calității serviciilor oferite beneficiarilor sistemului public de pensii;
* îmbunătăţirea sistemului de comunicare cu beneficiarii si cu reprezentanții mass-media, pentru asigurarea unei imagini obiective a activității instituției;
* informarea, în domeniul propriu de competenţă, a persoanelor interesate cu privire la drepturile şi obligaţiile ce le revin, în aplicarea regulamentelor europene de coordonare a sistemelor de securitate socială.
* dezvoltarea unui sistem eficient si transparent de asigurare la accidente de muncă şi boli profesionale;
* eficientizarea activității de expertiză medicală si recuperare a capacității de muncă;
* eficientizarea activităţii sistemului public de pensii prin îmbunătăţirea comunicării cu beneficiarii acestui sistem, reducerea costurilor aferente furnizării serviciilor publice;
* reducerea numărului de contestații a deciziilor de pensie sau a modificărilor de drepturi;
* clarificarea unitară a unor aspecte apărute în procesul de soluţionare a problematicii specifice, la nivelul CNPP si CJP –Vrancea;
* aplicarea indicilor de corecție punctajului mediu anual determinat cf. prevederilor OUG nr.1/2013 si 68/2014,persoanelor ale căror drepturi de pensie s-au deschis începând cu luna ianuarie 2011;
* implementarea, în domeniul propriu de competenţă, a regulamentelor europene de coordonare a sistemelor de securitate socială nr. 883/2004, 987/2009, 1408/71, 574/72, la nivel CJP -Vrancea;
* monitorizarea cazurilor de incompatibilitate (posibile erori, posibilitatea existenţei în plată, în paralel, a mai multor dosare de pensii, identificarea plăţilor necuvenite de pensii anticipate, anticipate parţial, de invaliditate sau de urmaş, plăţi nelegale de asigurări sociale sau introducerea eronată a CNP);
* implementarea si dezvoltarea sistemului de control intern managerial, la nivelul CJP;
* reducerea cheltuielilor cu bunurile şi serviciile;
* optimizarea cheltuielilor;
* atragerea în sistem de noi asiguraţi pe baza contractelor de asigurare.

Obiectivele specifice urmarite de catre CJP-Vrancea in desfasurarea activitatii zilnice:

* consolidarea încrederii populaţiei, a angajatorilor si asiguraților în reforma sistemului de pensii;
* o mai bună colectare a veniturilor prin întărirea disciplinei financiare;
* creşterea veniturilor prin atragerea de noi contribuabili;
* eliminarea prejudiciilor ca urmare a plății necuvenite a unor drepturi de asigurări sociale în cazul incompatibilităților prevazute de lege;
* asigurarea securității si confidențialității bazelor de date aflate în exploatare, evitarea abuzurilor privind încadrarea în grade de invaliditate;
* raţionalizarea cheltuielilor;
* respectarea cu rigurozitate şi eficienţă a actelor normative în vigoare, a acordurilor şi regulamentelor internaţionale în scopul creşterii în permanenţă a calităţii prestaţiilor în toate domeniile de activitate.

In vederea realizarii acestor obiective CJP Vrancea are stabilit un plan de actiuni cu termen de realizare pentru fiecare obiectiv in parte.

 Cu stima,

**Adrian Juravle**

**DIRECTOR EXECUTIV**